భగవంతుడు ఏం కోరుకుంటాడు ?..
భగవంతుడు ఏం కోరుకుంటాడు ?
Thu, Jul 17, 2014, 11:29 AM
కోరికలకు ఆరంభమే తప్ప అంతం ఉండదు ... ఒకదాని తరువాత ఒకటిగా అవి పుట్టుకొస్తూనే వుంటాయి. ప్రతి కోరిక ముఖ్యమైనదిగానే కనిపిస్తుంది .. అది నెరవేరకపోతే ఇక బతకడమే దండుగ అనిపిస్తూ వుంటుంది. అంతబలంగా కోరికలు మనిషిని నడిపిస్తూ వుంటాయి .. క్షణక్షణానికి ఉధృతమవుతూ పరుగులు తీయిస్తుంటాయి.
ప్రతి ఒక్కరూ కోరికలు నెరవేర్చుకోవడానికి తమవంతు ప్రయత్నం చేస్తుంటారు. తమవలన కావడంలేదని అనుకున్నప్పుడు, ఆ కోరికను నెరవేర్చే భారాన్ని భగవంతుడిపై వేస్తుంటారు. తమ కోరికను నెరవేర్చమని పదేపదే భగవంతుడిని ప్రార్ధిస్తుంటారు. సాధ్యమైనంత త్వరగా ఆ పని చేసి పెట్టమంటూ మొక్కుకుంటూ వుంటారు. జగాలనేలే స్వామికి ... సకల జీవులకు ఆహారాన్ని అందిస్తోన్న స్వామికి తామిచ్చే కానుక ఏపాటిదని మాత్రం ఆలోచనచేయరు.
ఇలా కొంతమంది భక్తులు తమ కోరికలు నెరవేర్చుకోవడం కోసమే భగవంతుడిని ఆశ్రయిస్తుంటారు. మరికొందరు భక్తులు ఆపదలో వున్నప్పుడు మాత్రమే ఆ దైవం సాయాన్ని అర్దిస్తుంటారు. తమని ఆపద నుంచి గట్తెక్కించిన కృతజ్ఞతతో అనునిత్యం ఆ స్వామిని సేవించడం ఆరంభిస్తారు. ఇలాంటి భక్తులకు భగవంతుడు తన సహాయ సహకారాలను అందిస్తాడు. అయితే ఆయన కోరుకునేది మాత్రం అనేక కోరికలతో సతమతమైపోతోన్న భక్తులను కాదు. తమ కోరికలను నెరవేర్చుకోవడం కోసం తనపై ప్రేమానురాగాలను కురిపించే భక్తులను కాదు.
తన పాద స్పర్శచే పరవశించేపోయే భక్తులను .. తన నామస్మరణచే మైమరచిపోయే భక్తులను .. తన సన్నిధిలో ఉండటం కోసం తపించిపోయే భక్తులను .. తాను తప్ప మరేదీ అవసరంలేని భక్తులను మాత్రమే ఆయన కోరుకుంటాడు. అలాంటి భక్తుల కోసమే ఆయన నిరీక్షిస్తుంటాడు, వాళ్ల సేవలను మాత్రమే ఆశిస్తుంటాడు. నిష్కామంతో .. నిస్వార్ధంతో వాళ్లు చేసే సేవలనే ఆయన స్వీకరిస్తాడు ... సంతోషిస్తాడు.
bhagavantudu yem korukuntadu ?..
bhagavantudu yem korukuntadu ?
Thu, Jul 17, 2014, 11:29 AM
korikalaku aarambhame tappa antam undadu ... okadaani taruvaata okatigaa avi puttukostune vuntaayi. prati korika mukhyamainadigaane kanipistundi .. adhi neraverakapothe ika batakadame danduga anipistuu vuntundi. antabalamgaa korikalu manishini nadipistuu vuntaayi .. kshanakshanaaniki udhrutamavutuu parugulu teeyistuntaayi.
prati okkaruu korikalu neraverchukovadaaniki tamavantu prayatnam chestuntaaru. tamavalana kaavadamledani anukunnappudu, aa korikanu neraverche bhaaraanni bhagavantudipai vestuntaaru. tama korikanu neraverchamani padepade bhagavantudini praardhistuntaaru. saadhyamainanta twaragaa aa pani chesi pettamantuu mokkukuntu vuntaaru. jagalanele swaamiki ... sakala jeevulaku aahaaraanni andistonna swaamiki tamiche kaanuka epaatidani maatram aalochanacheyaru.
ilaa kontamandi bhaktulu tama korikalu neraverchukovadam kosame bhagavantudini aasrayistuntaaru. marikondaru bhaktulu aapadalo vunnappudu matrame aa daivam saayaanni ardistuntaaru. tamani aapada nunchi gattekkinchina krutagnatatoe anunityam aa swaamini sevinchadam aarambhistaaru. ilanti bhaktulaku bhagavantudu tana sahaya sahakaaraalanu andistaadu. ayithe aayana korukunedi maatram aneka korikalatho satamatamaipotonna bhaktulanu kaadu. tama korikalanu neraverchukovadam kosam tanapai premaanuraagaalanu kuripinche bhaktulanu kaadu.
tana paada sparsache paravasinchepoye bhaktulanu .. tana naamasmaranache maimarachipoye bhaktulanu .. tana sannidhilo undatam kosam tapinchipoye bhaktulanu .. taanu tappa maredi avasaramleni bhaktulanu matrame aayana korukuntadu. alanti bhaktula kosame aayana nireekshistuntaadu, vaalla sevalanu matrame aasistuntaadu. nishkaamamtho .. niswaardhamtho vaallu chese sevalane aayana sweekaristaadu ... santoshistaadu.